CELEX: 32020D1726
Language: et
Date: 2020-09-14 00:00:00
Title: Nõukogu otsus (ÜVJP) 2020/1726, 14. september 2020, Euroopa Liidu ja Ühinenud Rahvaste Organisatsiooni vahelise nende vastavate kohapealsete missioonide ja operatsioonide vahel vastastikuse toetuse andmist käsitleva raamlepingu liidu nimel allkirjastamise ja sõlmimise kohta

19.11.2020   
               
               
                  ET
               
               
                  Euroopa Liidu Teataja
               
               
                  L 389/1
               
            
         NÕUKOGU OTSUS (ÜVJP) 2020/1726,
         14. september 2020,
         Euroopa Liidu ja Ühinenud Rahvaste Organisatsiooni vahelise nende vastavate kohapealsete missioonide ja operatsioonide vahel vastastikuse toetuse andmist käsitleva raamlepingu liidu nimel allkirjastamise ja sõlmimise kohta
         EUROOPA LIIDU NÕUKOGU,
         võttes arvesse Euroopa Liidu lepingut, eriti selle artiklit 37 koostoimes Euroopa Liidu toimimise lepingu artikli 218 lõikega 5 ja artikli 218 lõikega 6,
         võttes arvesse liidu välisasjade ja julgeolekupoliitika kõrge esindaja ettepanekut
         ning arvestades järgmist:
         
                     (1)
                  
                  
                     5. märtsil 2015 andis nõukogu loa alustada läbirääkimisi Euroopa Liidu ja Ühinenud Rahvaste Organisatsiooni vahelise koostöö raamlepingu sõlmimiseks seoses nende vastavate kriisiohjamisoperatsioonidega.
                  
               
                     (2)
                  
                  
                     Läbirääkimiste tulemusel jõuti kokkuleppele Euroopa Liidu ja Ühinenud Rahvaste Organisatsiooni vahelise nende vastavate kohapealsete missioonide ja operatsioonide vahel vastastikuse toetuse andmist käsitleva raamlepingu („raamleping“) suhtes.
                  
               
                     (3)
                  
                  
                     Raamleping tuleks liidu nimel heaks kiita,
                  
               ON VASTU VÕTNUD KÄESOLEVA OTSUSE:
         
            Artikkel 1
            Euroopa Liidu ja Ühinenud Rahvaste Organisatsiooni vaheline raamleping, mis käsitleb nende vastavate kohapealsete missioonide ja operatsioonide vahel vastastikuse toetuse andmist, kiidetakse liidu nimel heaks (1).
         
         
            Artikkel 2
            Nõukogu eesistujal on õigus määrata isik(ud), kes on volitatud raamlepingule alla kirjutama, et see liidu suhtes siduvaks muuta.
         
         
            Artikkel 3
            Käesolev otsus jõustub selle vastuvõtmise päeval.
         
         
            Brüssel, 14. september 2020
            
               
                  Nõukogu nimel
               
               
                  eesistuja
               
               M. ROTH
            
         
         
            (1)  Vt käesoleva Euroopa Liidu Teataja lk 2.